**MEMORIÁL PETRA MINÁRECHA 2019**

**medzinárodný cestný beh na 10 km**

**TREBATICE (okres Piešťany)**

***Preteky sú bežeckou poctou nášmu rodákovi P. Minárechovi (\* 30.4.1955), spoluzakladateľovi pôvodnej Trebatickej desiatky (1981), ktorý zomrel 28. júna 2006 iba vo veku 51 rokov. Cestná***

***desiatka v uliciach Trebatíc sa pod týmto názvom pobeží jedenásty raz. Nadväzuje na dvanásť kapitol T-10.***

**USPORIADATELIA:** Obec Trebatice, Obecný futbalový klub Stavoprac Trebatice

**GESTOR:** Mgr. Juraj Valo, starosta obce

**TERMÍN:** nedeľa 28. júla 2019, slávnostné otvorenie o 10.00 h pred OcÚ

**PROGRAM:**

10.05 h *predškolský vek,* dĺžka trate 200 m

10.10 h *žiactvo, ročníky narodenia 2008 a ml.,* dĺžka trate 500 m

10.20 h *žiactvo, ročníky narodenia 2004 – 2007,* dĺžka trate 1 000 m

 (vecné ceny pre troch najrýchlejších v každej vekovej skupine dievčat a chlapcov) 10.30 h *hlavné preteky mužov, žien, juniorov a junioriek* (10 km)

**TRAŤ:** vedie v uliciach obce, asfaltový povrch

**PREZENTÁCIA**: od 8.15 do 9.50 h v obecnom úrade (žiactvo od 8.00 h)

**ŠATNE:** v základnej škole (100 m od obecného úradu), otvorené o 8.00 h

**PRIHLÁŠKY:** vopred sa nevyžadujú. Informácie poskytuje Mgr. Jaroslav Lieskovský, manažér a moderátor pretekov, elektronický kontakt: lieskovsky.jaroslav@gmail.com

**ŠTARTOVÝ VKLAD:** žiacke kategórie neplatia, štartujúci na 10 km uhradia 2 € pri prezentácii

**FINANČNÉ CENY** *(každý pretekár a každá pretekárka môžu byť odmenení iba raz):*

\* *Muži, absolútne poradie (M):* 1. miesto 50 €, 2. miesto 40 €, 3. miesto 30 €,

*40 – 49 rokov (M40):* 1. miesto 30 €, 2. miesto 25 €, 3. miesto 20 €,

*50 – 59 rokov (M50):* 1. miesto 30 €, 2. miesto 25 €, 3. miesto 20 €,

*60 – 69* *rokov (M60):* 1. miesto 30 €, 2. miesto 25 €, 3. miesto 20 €,

*od 70 rokov (M70+):* 1. miesto 30 €, 2. miesto 25 €, 3. miesto 20 €.

*\* Ženy,* *absolútne poradie (Ž):* 1. miesto 50 €, 2. miesto 40 €, 3. miesto 30 €,

35 *– 49 rokov (Ž35):* 1. miesto 30 €, 2. miesto 25 €, 3. miesto 20 €,

*od 50 rokov (Ž50+):* 1. miesto 30 €, 2. miesto 25 €, 3. miesto 20 €.

Kategórie sú vypísané podľa technických ustanovení SAZ a AIMS (Medzinárodná asociácia cestných behov na 10, 15, 21,1 km a v maratóne)

Pre absolútneho víťaza a absolútnu víťazku MPM na 10 km (bez rozdielu veku) je pripravený pohár starostu obce**.**

Vecnou cenou odmeníme troch vytrvalcov s trvalým bydliskom v Trebaticiach aj prvého juniora (MJ) a prvú juniorku (ŽJ / do 19 r., rozhoduje rok narodenia), vo všetkých prípadoch v behu na 10 km.

V trebatickej masovej oslave džogingu nebude chýbať ani pretekárska tombola. Hlavnou tombolovou cenou v 10. ročníku MPM bol mobil v hodnote 150 eur.

**TRAŤOVÉ REKORDY:** starosta obce udelí osobitnú prémiu 50 € za prekonanie rekordných časov na terajšom okruhu (muži, ženy). Ich držitelia: Wycliffe Kipkorir BIWOTT (Keňa, Benedek Team / 31:16 min / rok 2017), Zita KÁCSER (Maďarsko, Benedek Team, 37:07 min / rok 2018)

**DEKOROVANIE VÍŤAZOV** a žrebovanie pretekárskej tomboly sa uskutoční o 12.30 h v priestoroch Areálu zdravia (amfiteáter za obecným úradom)

**OBČERSTVENIE:** prevezme každý bežec po skončení pretekov v susedstve amfiteátra (za OcÚ)

**UPOZORNENIE:** Všetci súťažiaci štartujú na vlastné nebezpečenstvo, organizátori nezodpovedajú za škody počas pretekov.

**POZNÁMKY:** Usporiadatelia zabezpečia bezplatnú kyvadlovú prepravu bežcov a bežkýň z Piešťan do Trebatíc (odchod o 9.30 h spred železničnej stanice v Piešťanoch), podobne aj po skončení pretekov.

*Mgr. Juraj VALO, v. r., starosta obce Ing. Jozef SVETLÍK, v. r., prezident OFK*

**Z výsledkovej listiny MPM 2018**

**\*Absolútne poradie mužov (10 km):** 1. László Gregor (rok narodenia 1992, Maďarsko / Benedek Team, 32:26 min), 2. Marek Hladík (1990, AŠK Slávia Trnava, 33:20), 3. Tamás Nagy (1984, Maďarsko / Benedek Team, 34:25), 4. Lukáš Záhorec (1986, 36:18), 5. Michal Puškár (1986, obaja Trnava / bernohy.sk, 36:44), 6. Peter Ursíny (1999, ŠK Atléti BS Banská Štiavnica, 36:54 – najlepší junior).

**\* Absolútne poradie žien (10 km):** 1. Zita Kácser (1988, 37:07 – traťový rekord, jej tretí primát v trebatickom MPM), 2. Csilla Pap (1992, 40:34), 3. Zita Kovács (1980, všetky Maďarsko / Benedek Team, 42:53), 4. Dagmar Vargová (1981, AK Bojničky, 44:34), 5. Monika Kusendová (1994, AFK Považan Nové Mesto nad Váhom, 46:15), 6. Anna Balošáková (1961, AK Čadca, 46:59).